***Behind the Green Door*** (sh. *Iza zelenih vrata*) je američki pornografski film snimljen 1972. godine u režiji braće Artieja i Jima Mitchella, koji se smatra jednim od najznačajnijih ostvarenja u historiji žanra, i zaslužnih za trend tzv. *porno chica* i začetak tzv. Zlatnog doba pornografskih filmova.

Glavni lik, koga tumači Marilyn Chambers, je žena iz otmjenog društva San Francisca koju nepoznati napadači otmu i odvedu u elitni seks klub kako bi je "voljeli kao što nikada nije bila voljena". Radnja prikazuju njene aktivnosti koje uključuju lezbijski vaginalni snošaj sa crncem (Johnnie Keys), a što se na kraju pretvara u grupni seks i orgiju koja završava masovnom ejakulacijom.

*Behind the Green Door* je snimljen u jeku seksualne revolucije, nekoliko mjeseci nakon što je njujorška premijera filma *Duboko grlo* izazvala veliko zanimanje američke javnosti za dotada zabranjenu i marginaliziranu hardcore pornografiju. Braća Mitchell, koja su dotada već imala značajno iskustvo sa porno-filmovima, su premijeru održali u vlastitom striptiz klubu Mitchell Brothers O'Farrell Theatre. Zanimanje za film je izazvalo ne samo stil sličan art filmu (a što posebno dolazi u završnoj sceni gdje, zahvaljujući montažnim trikovima, ejakulacije traju gotovo sedam minuta), nego i zbog toga što je ljubavna scena likova koje tumače bjelkinja Chambers i crnac Keys razbila jedan od dotadašnjih rasnih tabua. Film je izazvao dodatni publicitet kada se ispostavilo da je Chambers već bila poznata američkoj javnosti zahvaljujući svojoj manekenskoj karijeri, odnosno u televizijskim reklamama za popularni bredn sapuna Ivory; suočena sa kontroverzama i ismijavanjem u dijelu javnosti, tvrtka Procter & Gamble je nakratko povukla sapun iz prodaje.

Braća Mitchell su tako stvoreni skandal, ali i kaznene progone zbog kršenja zakona o opscenosti, uspješno iskoristili kako bi stvorili publicitet, te je *Behind the Green Door* vrlo brzo uspio zaraditi preko 1 milion US$, a sa prihodima od kasnije video-distribucije se taj iznos popeo na preko 50 miliona US$. *Behind the Green Door* je tako postao jedan od komercijalno najuspješnijih ostvarenja porno-žanra. Iako ga kritičari nisu previše cijenili, stekao je brojne ugledne poklonike, a neke i među kasnijim generacijama, pa je tako britanski glumac Idris Elba vlastitu producentsku kuću prozvao Green Door Productions kao svojevrsni homage filmu.

Godine 1986. su braća Mitchell snimila nastavak pod naslovom *Behind the Green Door: the Sequel*, velikim dijelom potaknuti epidemijom AIDS-a koja tada bila potakla San Francisco, te je film kao glavni motiv imao sigurni seks, odnosno nastojao promovirati korištenje kondoma.

Snimanje filma je godine 2001. rekonstruirano u TV-filmu *Rated X* posvećenog braći Mitchell.

Izvori
------

1. ↑  „Behind the Green Door (1972)". Worldwide Box Office. Pristupljeno 21. I 2012.

Vanjske veze
------------

* *Behind the Green Door* info, trivia and photos
* *Behind the Green Door* na IMDb-u (`en`)
* *Behind the Green Door* review with some photos
* *Behind the Green Door* review
* Behind the Green Door at the Adult Film Database
* *Behind the Green Door* DVD details Arhivirano 2016-07-28 na Wayback Machine-u